Аҟәатәи ақалақьтә ӡбарҭа анаркотикқәа аларҵәаҩцәа ҩыџьа арбаандаҩит
15:36 05.08.2022 (ирҿыцуп: 21:43 07.08.2022)
© Sputnik / Владимир ФедоренкоМолоток судьи в витрине подарков в Государственной Думе
© Sputnik / Владимир Федоренко
Иаанкылаз ахаҿқәа Аҟәа, Синоп араион иахьаҵанакуаз амаӡаҵәахырҭақәа рыла анаркотикқәа аладырҵәон.
АҞӘА, нанҳәа 5 – Sputnik. Аҟәатәи ақалақьтә ӡбарҭа Аԥсны Ашьаустә Закәанеидкыла ахәҭаҷ 224, ахәҭа 3 апункт "в" иазыԥхьагәанаҭо ацәгьоура (закәаншьаҭада анаркотикатә маҭәашьар метадон хыԥхьаӡара рацәала аахәара, амазаара, аҭира) инақәыршәаны Александр Чепелиа, Владимир Романков арбаандаҩит. Абри атәы аанацҳауеит аӡбарҭа асаит.
Заанаҵтәи аусҭҵааратә дыррақәа рыла, Чепелиеи Романкови еибыҳәаны адырра роуит аус зымуа аихамҩатә аангыларҭа "Кьалашәыр" аҟны 33,5 грамм аметадон ахьыҵәахыз аҭыԥ азы.
Аҭыԥ ахьыҟоу азы дырра риҭеит идырым ахаҿы "Катя" ҳәа зхы иахьӡызҵаз. Ари ахаҿы Синоп иахьаҵанакуа хылаԥшҩыс дыҟоуп.
Ахацәа анаркотикқәа еихыршеит. Ахәҭак рҭиит абри араион аҿы амаӡаҵәахырҭа ахархәарала, егьи ахәҭа рышьҭамҭа арӡразы икарыжьит. Иаанхаз ахәҭа. анаҩс агәаҭарақәа раан дара ирыдбалан.
Владимир Романкови Александр Чепели ҩымз-ҩымз ҳәа иҭакуп.
Аӡбарҭа апресс-маҵзура иазгәанаҭоит ахара рхароуп ҳәа агәызҩара ззыҟоу ахаҿқәа ахара рымам ҳәа ишыԥхьаӡо аӡбарҭаҿ рхара шьақәырӷәӷәаны аӡбарҭа аӡбамҭа азакәантә шьаҭа аиуаанӡа.